**1. OZ Šťastné labky, Fiľakovo – žiadosť o odpredaj mestských pozemkov z dôvodu hodného osobitného zreteľa**

Šťastné labky, občianske združenie so sídlom Farská lúka 1609/66, Fiľakovo, zapísané v registri mimovládnych neziskových organizácií vedenom MV SR listom zo dňa 26.02.2024 žiada ako výlučný vlastník susedných nehnuteľností o odpredaj 4 mestských pozemkov vedených na LV č. 2272 k.ú. Fiľakovo v podiele 1/1 v celkovej rozlohe 2003 m3 ( parc. CKN č. 5269/2 – vinica o výmere 262 m2, parc. CKN č. 5268/4 – zastavaná plocha a nádvorie o výmere 128 m2, parc. CKN č. 5267 – trvalý trávny porast o výmere 1538 m2 a parc. EKN č. 714/223 – orná pôda o výmere 75 m2) z dôvodu hodného osobitného zreteľa za kúpnu cenu 3,30 EUR/m2.

Pozemky sa nachádzajú mimo zastavaného územia mesta na Šávoľskej ceste v susedstve útulku pre psy, ktorého prevádzkovateľom je žiadateľ už od r. 2014. Prevažná časť pozemkov je zastavaná kotercami a voliérami pre psov. Pozemky sú oplotené a tvoria ucelený celok so stavbou a pozemkami útulku vo vlastníctve občianskeho združenia.

Jednotková hodnota pozemku podľa predloženého znaleckého posudku č. 3/2024 znalkyne Ing. Jarmily Dobaiešovej, Lučenec predstavuje 2,17 EUR/m2.


Dôvody hodné osobitného zreteľa sú obsiahnuté v Čl. VI. ods. 11 Zásad hospodárenia s majetkom mesta Fiľakovo pod písm.:

k) – ide o pozemky dlhodobo v užívaní žiadateľa, ktoré tvoria súčasť jeho dvora alebo areálu

m) – ide o nehnuteľný majetok mesta slúžiaci na verejnoprospešné účely (verejný záujem).

K prevádzaným pozemkom sa zriaďuje predkupné právo v prospech Mesta Fiľakovo.

V zmysle § 9a ods. 15 písm. f) zákona č. 138/1991 o majetku obcí prevod predmetných mestských pozemkov z dôvodu hodného osobitného zreteľa musí byť uskutočnený v dvojetapovom procese, t.j. najprv treba schváliť spôsob a podmienky predaja a až po zverejnení zámeru schváliť samotný prevod s uzatvorením kúpnej zmluvy.



Vo Fiľakove, dňa 27.02.2024

Ing. Zoltán Varga

vedúci OEaMM

**ZÁMER NA PREVOD MAJETKU MESTA**

**Z DÔVODU HODNÉHO OSOBITNÉHO ZRETEĽA**

Mesto Fiľakovo so sídlom Mestského úradu vo Fiľakove, Radničná č. 25, PSČ 986 01, IČO 316075 v zmysle § 9a ods. 15 písm. f) bod 1. zákona č. 138/1991 Zb. o majetku obcí v znení neskorších predpisov

**zverejňuje zámer na odpredaj nehnuteľností z majetku mesta Fiľakovo**

**do vlastníctva OZ Šťastné labky**

**so sídlom Farská lúka 1609/66, Fiľakovo, IČO: 42197759**


**z dôvodu hodného osobitného zreteľa.**

Predmetom prevodu z dôvodu hodného osobitného zreteľa je odpredaj pozemkov vedených na LV č. 2272 k.ú. Fiľakovo ako parc. CKN č. 5269/2 – vinica o výmere 262 m2, parc. CKN č. 5268/4 – zastavaná plocha a nádvorie o výmere 128 m2, parc. CKN č. 5267 – trvalý trávny porast o výmere 1538 m2 a parc. EKN č. 714/223 – orná pôda o výmere 75 m2 z vlastníctva Mesta Fiľakovo v podiele 1/1 do vlastníctva OZ Šťastné labky, Farská lúka 1609/66, Fiľakovo, IČO: 42197759 v podiele 1/1 za kúpnu cenu 3,30 EUR/m2.

K prevádzaným pozemkom sa zriaďuje predkupné právo v prospech Mesta Fiľakovo.

Dôvodom hodného osobitného zreteľa je, že prevádzané pozemky sú dlhodobo užívané žiadateľom – kupujúcim a tvoria súčasť jeho dvora a areálu a súčasne prevádzaný nehnuteľný majetok mesta bude slúžiť na verejnoprospešné účely pre obyvateľov mesta a celého regiónu Fiľakova v nadväznosti na prevádzkovanie útulku pre psy kupujúcim.

Uvedený dôvod sú obsiahnuté v Čl. VI. ods. 11 písm. k) a m) Zásad hospodárenia s majetkom mesta Fiľakovo.



Vo Fiľakove dňa 27.02.2023

..................................................

Vyvesené: ..............2023 Mgr. Attila Agócs, PhD.

Zvesené: ................2023 primátor mesta

**1. OZ Šťastné labky, Fiľakovo – žiadosť o odpredaj mestských pozemkov z dôvodu hodného osobitného zreteľa**

Návrh na uznesenie :

Mestské zastupiteľstvo

schvaľuje

a/ v zmysle §9 ods. 2 písm. a) zákona č. 138/1991 Zb. o majetku obcí v znení neskorších predpisov spôsob prevodu nehnuteľného majetku mesta a to pozemkov zapísaných na LV č. 2272 k.ú. Fiľakovo ako parc. CKN č. 5269/2 – vinica o výmere 262 m2, parc. CKN č. 5268/4 – zastavaná plocha a nádvorie o výmere 128 m2, parc. CKN č. 5267 – trvalý trávny porast o výmere 1538 m2 a parc. EKN č. 714/223 – orná pôda o výmere 75 m2 z vlastníctva Mesta Fiľakovo, IČO 00316075, Radničná 25, 986 01 Fiľakovo v podiele 1/1 do vlastníctva kupujúceho Občianske združenie Šťastné labky, Farská lúka 1609/66, 986 01 Fiľakovo, IČO: 42197759 v podiele 1/1 podľa §9a ods. 15 písm. f) zákona č. 138/1991 Zb. o majetku obcí v znení neskorších predpisov, t.j. z dôvodu hodného osobitného zreteľa v súlade s Čl. VI. ods. 11 písm. k) a m) Zásad hospodárenia s majetkom mesta Fiľakovo za kúpnu cenu ............. EUR/m2. Všeobecná hodnota majetku stanovená znaleckým posudkom č. 13/024 znalca Ing. Jarmily Dobaiešovej zo dňa 16.01.2024 predstavuje 2,17 EUR/m2.

Dôvodom hodného osobitného zreteľa je, že ide o pozemky dlhodobo v užívaní žiadateľa, ktoré tvoria súčasť jeho dvora alebo areálu a že prevádzaný nehnuteľný majetok mesta slúži na verejnoprospešné účely (verejný záujem).

K prevádzaným pozemkom sa zriaďuje predkupné právo v prospech Mesta Fiľakovo.

Zásady hospodárenia s majetkom mesta Fiľakovo sú verejne dostupné na webovom sídle :

*https://www.filakovo.sk/index.php/sk/samosprava/uradna-tabula/2721-zasady-hospodarenia-s-majetkom-mesta-filakovo-2023-12-14*

b/ zverejnenie zámeru mesta na prevod nehnuteľného majetku mesta a to pozemkov parc. CKN č. 5269/2 – vinica o výmere 262 m2, parc. CKN č. 5268/4 – zastavaná plocha a nádvorie o výmere 128 m2, parc. CKN č. 5267 – trvalý trávny porast o výmere 1538 m2 a parc. EKN č. 714/223 – orná pôda o výmere 75 m2 z dôvodu hodného osobitného zreteľa.